ddrg/super_eurlex huggingface dataset:
*****

ΚΑΝΟΝΙΣΜΟΣ (ΕΟΚ) αριθ. 3818/86 ΤΗΣ ΕΠΙΤΡΟΠΗΣ

της 15ης Δεκεμβρίου 1986

που τροποποιεί τον κανονισμό (ΕΟΚ) αριθ. 2042/75 της Επιτροπής περί των ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και της ορύζης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 12 παράγραφος 2, το άρθρο 15 παράγραφος 5 και το άρθρο 16 παράγραφος 6,

Εκτιμώντας:

ότι η επιστροφή κατά την εξαγωγή για ορισμένες σύνθετες ζωοτροφές με βάση τα σιτηρά που προορίζονται για τη Βόρεια Υεμένη έχει καθορισθεί σε επίπεδο υψηλότερο από αυτό των επιστροφών κατά τις εξαγωγές για άλλους προορισμούς·

ότι, λόγω του προσωρινού αυτού μέτρου, ήταν αναγκαίο να μειωθεί η περίοδος ισχύος των αδειών εξαγωγής για τέτοιες εξαγωγές σε 30 ημέρες προκειμένου να αποφευχθεί αναστάτωση της εν λόγω εξαγωγικής αγοράς και να αποθαρρυνθούν μακροπρόθεσμα κερδοσκοπικές συναλλαγές·

ότι η πείρα έχει, εξάλλου, δείξει ότι μια περίοδος 60 ημερών θα ήταν περισσότερο πρόσφορη γι' αυτό·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2042/75 (3) τροποποιείται ως εξής:

Ο πίνακας Α του παραρτήματος ΙΙ αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 139 της 24. 5. 1986, σ. 29.

(3) ΕΕ αριθ. L 281 της 1. 11. 1975, σ. 57.

ΠΑΡΑΡΤΗΜΑ

«ΠΑΡΑΡΤΗΜΑ ΙΙ

ΔΙΑΡΚΕΙΑ ΙΣΧΥΟΣ ΤΩΝ ΠΙΣΤΟΠΟΙΗΤΙΚΩΝ ΕΙΣΑΓΩΓΗΣ

Α. Τομέας σιτηρών

1.2.3 // // // // Κλάση

του κοινού

δασμολογίου

// Περιγραφή εμπορευμάτων

// Διάρκεια ισχύος

// // // // 10.01 Β Ι

10.02

10.03

10.04

10.05 Β

10.07

10.01 Β ΙΙ // Σίτος μαλακός και σμιγός

Σίκαλις

Κριθή

Βρώμη

Αραβόσιτος, εκτός του υβριδίου αραβοσίτου που προορίζεται για σπορά

Φαγόπυρον το εδώδιμο, κέγχρος, κέγχρος ο μακρός και σόργον· έτερα σιτηρά

Σκληρός σίτος

Άλλα προϊόντα που αναφέρονται στο άρθρο 1 του κανονισμού (ΕΟΚ) αριθ. 2727/75 (1)

// Μέχρι το τέλος του τέταρτου μήνα από την έκδοση του πιστοποιητικού // // // // 11.02 Α Ι α)

// Πλιγούρια και σιμιγδάλια σίτου σκληρού // Μέχρι το τέλος του έκτου μήνα από την έκδοση του πιστοποιητικού // // //

(1) Όσον αφορά τα προϊόντα που υπάγονται στη διάκριση 23.07 Β Ι του κοινού δασμολογίου και προορίζονται να εξαχθούν στη Βόρεια Υεμένη, η περίοδος ισχύος θα είναι 60 ημέρες από την ημερομηνία εκδόσεως του πιστοποιητικού.»
*****

ΚΑΝΟΝΙΣΜΟΣ (ΕΟΚ) αριθ. 3763/86 ΤΟΥ ΣΥΜΒΟΥΛΙΟΥ

της 8ης Δεκεμβρίου 1986

για την τροποποίηση του κανονισμού (ΕΟΚ) αριθ. 2261/84 για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 5 παράγραφος 4,

την πρόταση της Επιτροπής,

Εκτιμώντας ότι ο κανονισμός (ΕΟΚ) αριθ. 2261/84 (3), όπως τροποποιήθηκε τελευταία από τον κανονισμό (ΕΟΚ) αριθ. 3788/85 (4), προβλέπει ότι, για τις περιόδους εμπορίας 1984/85 και 1985/86, ο καθορισμός των ελαιοκαλλιεργητών που έχουν δικαίωμα στην ενίσχυση στην παραγωγή που χορηγείται σε συνάρτηση με την ποσότητα ελαιολάδου που έχει πράγματι παραχθεί, πραγματοποιείται εφαρμόζοντας τις αποδόσεις σε ελιές και λάδι στον αριθμό των ελαιοδέντρων που ευρίσκονται εν παραγωγή· ότι, στον εν λόγω κανονισμό, προβλέπεται ότι από την περίοδο εμπορίας 1986/87, θα εφαρμόζονται άλλα κριτήρια· ότι εντούτοις η κτηθείσα μέχρι σήμερα εμπειρία δεν επιτρέπει ακόμα να ισχύσουν νέα κριτήρια· ότι πρέπει συνεπώς να παραταθεί η ισχύς της υφισταμένης μεθόδου, για την περίοδο εμπορίας 1986/87,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ) αριθ. 2261/84, οι παράγραφοι 5 και 6 αντικαθίστανται από το ακόλουθο κείμενο:

«5. Για τις περιόδους εμπορίας 1984/85, 1985/86 και 1986/87, τα κράτη μέλη παραγωγείς καθορίζουν τους ελαιοκαλλιεργητές των οποίων η μέση παραγωγή είναι τουλάχιστον 100 χιλιόγραμμα ελαιολάδου ανά περίοδο εμπορίας και οι οποίοι έχουν δικαίωμα στην ενίσχυση που χορηγείται σε συνάρτηση με την ποσότητα λαδιού που έχει πράγματι παραχθεί, εφαρμόζοντας, για κάθε περίοδο εμπορίας, τις αποδόσεις σε ελιές και λάδι, που καθορίζονται σύμφωνα με το άρθρο 18, στον αριθμό των εν παραγωγή ελαιοδέντρων.

6. Πριν από τις 30 Ιουνίου 1987, το Συμβούλιο, μετά από πρόταση της Επιτροπής, καθορίζει, με ειδική πλειοψηφία, τα κριτήρια που πρέπει να εφαρμοστούν για τον καθορισμό, από την περίοδο εμπορίας 1987/88, των ελαιοκαλλιεργητών των οποίων η μέση παραγωγή είναι τουλάχιστον 100 χιλιόγραμμα λαδιού ανά περίοδο εμπορίας.»

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Δεκεμβρίου 1986.

Για το Συμβούλιο

Ο Πρόεδρος

M. JOPLING

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 133 της 21. 5. 1986, σ. 8.

(3) ΕΕ αριθ. L 208 της 3. 8. 1984, σ. 3.

(4) ΕΕ αριθ. L 367 της 31. 12. 1985, σ. 1.
*****

ΚΑΝΟΝΙΣΜΟΣ (ΕΟΚ) αριθ. 3737/86 ΤΗΣ ΕΠΙΤΡΟΠΗΣ

της 8ης Δεκεμβρίου 1986

που τροποποιεί τον κανονισμό (ΕΟΚ) αριθ. 2382/86 όσον αφορά τις εξισωτικές εισφορές που επιβάλλονται στις σταφίδες όταν δεν τηρείται η ελάχιστη τιμή εισαγωγής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΟΚ) αριθ. 1838/86 (2), και ιδίως το άρθρο 9 παράγραφος 6,

Εκτιμώντας:

ότι ο κανονισμός (ΕΟΚ) αριθ. 2382/86 της Επιτροπής (3) καθορίζει τις εξισωτικές εισφορές που πρέπει να επιβάλλονται όταν δεν τηρείται η ελάχιστη τιμή εισαγωγής για τις σταφίδες·

ότι το άρθρο 2 παράγραφος 2 του κανονισμού (ΕΟΚ) αριθ. 2089/85 του Συμβουλίου της 23ης Ιουλίου 1985 που καθορίζει τους γενικούς κανόνες όσον αφορά το σύστημα της ελάχιστης τιμής εισαγωγής για τις σταφίδες (4) προβλέπει ότι το μέγιστο όριο των εξισωτικών εισφορών πρέπει να καθορισθεί επί τη βάσει των πλέον ευνοϊκών τιμών που εφαρμόζονται στη διεθνή αγορά για σημαντικές ποσότητες από τις πλέον αντιπροσωπευτικές τρίτες χώρες· ότι, με βάση τις σήμερα γνωστές τιμές που εφαρμόζονται στη διεθνή αγορά, πρέπει να μεταβληθεί το μέγιστο όριο των εξισωτικών εισφορών που ισχύουν σήμερα·

ότι τα μέτρα που προβλέπονται στον παρόνται κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι εξισωτικές εισφορές που καθορίζονται στην τρίτη στήλη του παραρτήματος ΙΙ του κανονισμού (ΕΟΚ) αριθ. 2382/86 τροποποιούνται ως εξής:

α) όσον αφορά τις κορινθιακές σταφίδες που υπάγονται στη διάκριση 08.04 Β Ι α) ή Β ΙΙ α) του κοινού δασμολογίου το ποσό « 233,12» αντικαθίσταται με «182,55»·

β) όσον αφορά τις σταφίδες που υπάγονται στη διάκριση 08.04 Β Ι β) ή Β ΙΙ β) του κοινού δασμολογίου το ποσό «282,05» αντικαθίσταται από «231,48».

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 159 της 14. 6. 1986, σ. 1.

(3) ΕΕ αριθ. L 206 της 30. 7. 1986, σ. 18.

(4) ΕΕ αριθ. L 197 της 27. 7. 1985, σ. 10.
*****

ΚΑΝΟΝΙΣΜΟΣ (ΕΟΚ) αριθ. 3665/86 ΤΗΣ ΕΠΙΤΡΟΠΗΣ

της 1ης Δεκεμβρίου 1986

που παρεκκλίνει από τον κανονισμό (ΕΟΚ) αριθ. 3061/84 όσον αφορά την προθεσμία για την υποβολή των αιτήσεων ενισχύσεως στην παραγωγή ελαιολάδου για την περίοδο εμπορίας 1985/86

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου (1), και ιδίως το άρθρο 19,

Εκτιμώντας:

ότι, βάσει των διατάξεων που προβλέπονται στο άρθρο 5 παράγραφος 4 του κανονισμού (ΕΟΚ) αριθ. 3061/84 της Επιτροπής (2), οι οργανώσεις των παραγωγών ή, κατά περίπτωση, οι ενώσεις τους πρέπει να υποβάλλουν τις αιτήσεις ενίσχυσης των ελαιοκαλλιεργητών που είναι μέλη τους, το αργότερο στις 31 Οκτωβρίου κάθε περιόδου· ότι, για την περίοδο 1985/86, οι οργανώσεις των παραγωγών και οι ενώσεις τους δεν είναι σε θέση να πραγματοποιήσουν εγκαίρως όλες τις εξακριβώσεις και τους ελέγχους επί των αιτήσεων ενίσχυσης των ελαιοκαλλιεργητών που απαιτούνται, λόγω της συμπληρωματικής προθεσμίας που δόθηκε στους ελαιοκαλλιεργητές για την υποβολή της δηλώσεως παραγωγής για την εν λόγω περίοδο από τον κανονισμό (ΕΟΚ) αριθ. 143/86 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1714/86 (4)· ότι πρέπει, ως εκ τούτου, να μετατεθεί η ημερομηνία κατά την οποία οι αιτήσεις ενίσχυσης πρέπει το αργότερο να υποβληθούν από τις οργανώσεις των παραγωγών ή τις ενώσεις τους·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1985/86, κατά παρέκκλιση από το άρθρο 5 παράγραφος 4 του κανονισμού (ΕΟΚ) αριθ. 3061/84, οι οργανώσεις των παραγωγών ή, κατά περίπτωση, οι ενώσεις τους υποβάλλουν τις αιτήσεις ενίσχυσης, το αργότερο στις 31 Μαρτίου 1987.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 208 της 3. 8. 1984, σ. 3.

(2) ΕΕ αριθ. L 288 της 1. 11. 1984, σ. 52.

(3) ΕΕ αριθ. L 19 της 25. 1. 1986, σ. 13.

(4) ΕΕ αριθ. L 149 της 3. 6. 1986, σ. 18.
*****

ΚΑΝΟΝΙΣΜΟΣ (ΕΟΚ) αριθ. 3576/86 ΤΗΣ ΕΠΙΤΡΟΠΗΣ

της 24ης Νοεμβρίου 1986

περί παύσεως της αλιείας της ρέγγας από πλοία με σημαία της Ολλανδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του προσωρινού συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 3221/86 (4), προβλέπει τις ποσοστώσεις για ρέγγα για το 1986·

ότι για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·

ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων ρέγγας στα ύδατα των διαιρέσεων CIEM V b (ζώνη ΕΟΚ), VI a βόρεια και VI b, από πλοία με σημαία της Ολλανδίας ή νηολογημένα στην Ολλανδία, έφθασαν τις ποσοστώσεις που είχαν διατεθεί για το 1986,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων ρέγγας στα ύδατα των διαιρέσεων CIEM V b (ζώνη ΕΟΚ), VI a βόρεια και VI b, από πλοία με σημαία της Ολλανδίας ή νηολογημένα στην Ολλανδία, εκτιμάται ότι έχει εξαντλήσει τις ποσοστώσεις που είχαν διατεθεί στην Ολλανδία για το 1986.

Απαγορεύεται η αλιεία ρέγγας στα ύδατα των διαιρέσεων CIEM V b (ζώνη ΕΟΚ), VI a βόρεια και VI b, καθώς επίσης και η παραμονή επί του πλοίου ή η μεταμόρφωση από πλοίο σε πλοίο και η εκφόρτωση ρέγγας, που έχει αλιευθεί στις διαιρέσεις αυτές από πλοία με σημαία της Ολλανδίας ή νηολογημένα στην Ολλανδία, από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Νοεμβρίου 1986.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 220 της 29. 7. 1982, σ. 1.

(2) ΕΕ αριθ. L 361 της 31. 12. 1985, σ. 42.

(3) ΕΕ αριθ. L 361 της 31. 12. 1985, σ. 5.

(4) ΕΕ αριθ. L 300 της 24. 10. 1986, σ. 2.
*****

ΚΑΝΟΝΙΣΜΟΣ (ΕΟΚ) αριθ. 3483/86 ΤΗΣ ΕΠΙΤΡΟΠΗΣ

της 13ης Νοεμβρίου 1986

περί παύσεως της αλιείας βακαλάου από πλοία με σημαία της Γαλλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 3221/86 (4), προβλέπει τις ποσοστώσεις για βακαλάο για το 1986·

ότι, για να εξασφαλιστεί η τήρηση των διατάξεων που αφορούν τους ποσοστικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν την σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·

ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων βακαλάου στα ύδατα των διαιρέσεων CIEM VII (εκτός VII a), VIII, IX, X· COPACE 34.1.1 (ζώνη ΕΟΚ), από πλοία με σημαία της Γαλλίας ή νηολογημένα στη Γαλλία, έφθασαν τις ποσοστώσεις που είχαν διατεθεί για το 1986,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων βακαλάου στα ύδατα των διαιρέσεων CIEM VII (εκτός VII a), VIII, IX, X· COPACE 34.1.1 (ζώνη ΕΟΚ), από πλοία με σημαία της Γαλλίας ή νηολογημένα στη Γαλλία, εκτιμάται ότι έχει εξαντλήσει τις ποσοστώσεις που είχαν διατεθεί στη Γαλλία για το 1986.

Απαγορεύεται η αλιεία βακαλάου στα ύδατα των διαιρέσεων CIEM VII (εκτός VII a), VIII, IX, X· COPACE 34.1.1 (ζώνη ΕΟΚ), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση βακαλάου που έχει αλιευθεί στις διαιρέσεις αυτές, από πλοία με σημαία της Γαλλίας ή νηολογημένα στη Γαλλία, από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Νοεμβρίου 1986.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 220 της 29. 7. 1982, σ. 1.

(2) ΕΕ αριθ. L 361 της 31. 12. 1985, σ. 42.

(3) ΕΕ αριθ. L 361 της 31. 12. 1985, σ. 5.

(4) ΕΕ αριθ. L 300 της 24. 10. 1986, σ. 2.
*****

ΚΑΝΟΝΙΣΜΟΣ (ΕΟΚ) αριθ. 3369/86 ΤΗΣ ΕΠΙΤΡΟΠΗΣ

της 3ης Νοεμβρίου 1986

περί αποκαταστάσεως της εφαρμογής των δασμών για υποδήματα που έχουν το πάνω μέρος από φυσικό δέρμα της διακρίσεως 64.02 Α του κοινού δασμολογίου, καταγωγής Ινδίας, δικαιούχου των προβλεπόμενων τον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής των γενικευμένων δασμολογικών προτιμήσεων κατά το έτος 1986 για ορισμένα βιομηχανικά προϊόντα καταγωγής αναπτυσσόμενων χωρών (1), και ίδίως το άρθρο 13,

Εκτιμώντας:

ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού·

ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·

ότι για υποδήματα που έχουν το πάνω μέρος από φυσικό δέρμα, της διακρίσεως 64.02 Α του κοινού δασμολογίου η ατομική οροφή διαμορφώνεται σε ύψος 3 600 000 ECU· ότι, κατά την ημερομηνία 24 Οκτωβρίου 1986, οι εισαγωγές των εν λόγω προϊόντων, καταγωγής Ινδίας, στην Κοινότητα, ανέρχονται δια καταλογισμού στο επίπεδο της εν λόγω οροφής·

ότι ενδείκνυται να αποκαθίστανται οι τελωνειακοί δασμοί για τα εν λόγω προϊόντα έναντι της Ινδίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 7 Νοεμβρίου 1986, η ανασταλείσα, δυνάμει του κανονισμού (ΕΟΚ) αριθ. 3599/85 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Ινδίας, στην Κοινότητα:

1.2 // // // Κλάση

του κοινού

δασμολογίου

// Περιγραφή εμπορευμάτων

// // // 64.02 (*) (**)

(Κώδικας NIMEXE 64.02-21, 29, 32, 34, 35, 38, 40, 41, 43, 45, 47, 49, 50, 52, 54, 56, 58, 59) // Υποδήματα έχοντα το εξωτερικόν πέλμα εκ δέρματος φυσικού, τεχνητού ή ανεσχηματισμένου. Υποδήματα (έτερα των της κλάσεως 64.01) μετά πέλματος εξωτερικού εκ καουτσούκ ή εκ τεχνητής πλαστικής ύλης:

Α. Υποδήματα έχοντα το επάνω μέρος εκ φυσικού δέρματος // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Νοεμβρίου 1986.

Για την Επιτροπή

COCKFIELD

Αντιπρόεδρος

(1) ΕΕ αριθ. L 352 της 30. 12. 1985, σ. 1.
*****

ΚΑΝΟΝΙΣΜΟΣ (ΕΟΚ) αριθ. 3276/86 ΤΗΣ ΕΠΙΤΡΟΠΗΣ

της 28ης Οκτωβρίου 1986

περί παύσεως της αλιείας της γλώσσας και του πλάτακα από πλοία με σημαία του Βελγίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 3221/86 (4), προβλέπει τις ποσοστώσεις για τη γλώσσα και τον πλάτακα για το 1986·

ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·

ότι, σύμφωνα με τις πληροφορίες ου ανακοινώθηκαν στην Επιτροπή, το ποσό των αλιευμάτων γλώσσας στα ύδατα της διαιρέσεως CIEM VII a και πλάτακα στα ύδατα των διαιρέσεων CIEM VII a, και VII f, g, από πλοία με σημαία του Βελγίου ή νηολογημένα στο Βέλγιο, έφθασαν τις ποσοστώσεις που είχαν διατεθεί για το 1986,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό των αλιευμάτων γλώσσας στα ύδατα της διαιρέσεως CIEM VII a, και πλάτακα στα ύδατα των διαιρέσεων CIEM VII a και VII f, g, από πλοία με σημαία του Βελγίου ή νηολογημένα στο Βέλγιο, εκτιμάται ότι έχει εξαντλήσει τις ποσοστώσεις που είχαν διατεθεί στο Βέλγιο για το 1986.

Απαγορεύεται η αλιεία γλώσσας στα ύδατα της διαιρέσεως CIEM VII a, και του πλάτακα στα ύδατα των διαιρέσεων CIEM VII a και VII f, g, από πλοία με σημαία του Βελγίου ή νηολογημένα στο Βέλγιο, από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Οκτωβρίου 1986.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 220 της 29. 7. 1.

(2) ΕΕ αριθ. L 361 της 31. 12. 1985, σ. 42.

(3) ΕΕ αριθ. L 361 της 31. 12. 1985, σ. 5.

(4) ΕΕ αριθ. L 300 της 24. 10. 1986, σ. 2.
*****

ΚΑΝΟΝΙΣΜΟΣ (ΕΟΚ) αριθ. 2923/86 ΤΗΣ ΕΠΙΤΡΟΠΗΣ

της 23ης Σεπτεμβρίου 1986

για διόρθωση του κανονισμού (ΕΟΚ) αριθ. 2409/86 σχετικά με την πώληση βουτύρου παρέμβασης που προορίζεται για ενσωμάτωση στις σύνθετες ζωοτροφές

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 3790/85 (2), και ιδίως το άρθρο 7α,

Εκτιμώντας:

ότι ο κανονισμός (ΕΟΚ) αριθ. 2409/86 της Επιτροπής (3) θέσπισε καθεστώς πώλησης του βουτύρου παρέμβασης που προορίζεται για ενσωμάτωση στις σύνθετες ζωοτροφές· ότι, λόγω λάθους κατά τον υπολογισμό, στο άρθρο 6 παράγραφος 2 στοιχείο β) στην προτελευταία γραφή αναφέρεται λανθασμένο ποσοστό, και ότι πρέπει συνεπώς να διορθωθεί η σχετική διάταξη και να αντικατασταθεί ο αριθμός «95 %» από τον αριθμό «90 %»·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 6 παράγραφος 2 στοιχείο β), οι όροι «πελαργονικού οξέος βαθμού καθαρότητας τουλάχιστον 95 %» αντικαθίσταται από τους όρους «πελαργονικού οξέος (ή ενεανοϊκού) βαθμού καθαρότητας 90 %».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 3 Αυγούστου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Σεπτεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 169 της 18. 7. 1968, σ. 1.

(2) ΕΕ αριθ. L 367 της 31. 12. 1985, σ. 5.

(3) ΕΕ αριθ. L 208 της 31. 7. 1986, σ. 29.